
Thothokiso ke Eng?

	Ke mela e ikemetseng ka bo yona e neheletsanang ho bopa sengolwa se sa ngolweng ha bonolo ke mang kapa mang.Thothokiso ha se mela kapa dipolelo feela tse kgaotsweng empa ke polelo e ikemetseng ka bo yona e sa ngolweng jwalo ka dingolwa tse ding.Ke kotullo ya maikutlo a tswang botebong ba motho le teng a itlelang feela le ho rera a sa rerisa.

	Thothokiso ho sebediwa puo e sa tlwaelehang.Thothokiso e na le mela o bopang morethetho o itseng.


Sebopeho sa thothokiso

Thothokisong re fumana mela e mekgutshwane e ikemetseng ka bo yona.Mela ena e fana ka morethetho o itseng.Morethetho ke lebelo leo thothokiso e balwang ka lona.Thothokiso eka potlaka, ya bala ka tsena e iketlileng kapa ya eba nwaboloha

Thothokisong ho sebediswa puo e sa tlwaelehang e batlang mmadi hore a tebise maikutlo a hae.Thothokisong ho sebediswa karabuetso.Karaburetso ke mantswe ao mongodi a a sebedisang ho bopela mmadi setshwantsho sa taba eo a buang ka yona.

Thothokiso e bopuwe ka ditema e seng diratswana.

Tsela ya ho bala thothokiso

Dintlha tseo o lokelang ho ka di tseba ha o bala thothokiso ke tse latelang:

	.Tseba sehlooho sa buka eo o e balang,o utlwisise sehlooho seo.

	Utlwisisa sehloho sa thothokiso eo o e balang.

	Hlwaya mantswe a thata a batlang ho hlaloswa.

	.E balle hodimo bonyane ka makgetlo a mararo ho utlwisisa moelelo wa yona.

	Ha o se o badile thothokiso kgutsufatsa tema ka nngwe ho fumana molaetsa wa yona.

Bayokerafi ya Bangoli

1. Koena Joseph Mokoena

Tsoalo le Kholo

O hlahetse: Polasing ha Klein Paul seterekeng sa Harrismith.

O holetse: Qwaqwa motseng wa Makhaloaneng.

Sekololo

Poraemari: 

	Makhaloaneng Poraemari School 


	Koali secondary School

	Tseki Secondary School


Yunivesithi: 

	Ile a bala le UNISA a ithutela botitjhere.


Mosebetsi 

Mosuwe: Senthareng ya Ipatlele Lesedi sekolong sa ZR Mahabane, Qwaqwa, Lusaka.

Mesebetsi e meng:

O ile a theha lekala la bangodi Mamafubedu, Petrus Steyn la Metjodi Writers ka selemo sa 2014 moo e neng e le modulasetulo.

	Mmalli ya hlaolang diphoso dibukeng tsa Sesotho

	Mongodi wa dibuka

Mokgatlo wa bangodi:

	Metjodi Writers Association


O ile a kgothalletswa ho ngola ke bangodi bana ba latelang:

	Ngaka K.P.D Maphalla

	Ngaka Mathene Mahanke

	Jim Mokoena


O thusitse bangadi ba bangata ka ho hlaola diphoso dingolweng tsa bona, mme ba bang ba bona ba se ba phatlaladitse dibuka.

O hlophisitse dipale tsena tse latelang tse ileng tsa haswa seyamoyeng sa Lesedi F.M:

	Pelo e mano (pale e kgutshwane)

	Mo tlohelle ke ngwana(Pale e kgutshwane)


O kene pokelletsong ya dingolwa tse latelang:

	Re se re fihlile ( Dithothokiso )

	Re utlwile (Dipalekgutswe- Oxford University Press)

	Mokolokotwane ( DSACR,FS)

	Ha re thusaneng (Buka ya ditshwantshiso tse kgutswane-Cambridge University Press SA) 

	Dipotso tse hlokang dikarabo (Dipalekgutswe )

	Makgabane a Basotho ( Dithothokiso)

	Se itebale ( Dithothokiso)


Mokoening Isaac Maduna Khotso 

O hlahile ka la 24 Pherekgong 1966, a hlahela motseng wa Mamafubedu, Petrus Steyn, masepaleng wa Nketoane. Ke ngwana wa ntate Samuel Thepelo Maduna le mme Merriam Ntebo Maduna bao ba seng ba moetelletse pele. 

O qadile dithuto tsa hae ka selemo sa 1974, a kena sekolo Mamafubedu Community School.O ile a fetela sekolong se bitswang Phukalla Junior secondary school moo a phethetseng sehlopha sa borobedi( form 8) ka selemo sa 1994, mme o ile a phethela sehlopha sa leshome  sekololo sa Thebe sentareng e bitswang Menyatso Adult Learning Centrer ka nako eo.

Ka mora hoba a phethele sehlopha sa leshome, o ile a qala ho sebetsa masepaleng wa Nketoane ka selemo sa 1974 e le moamohedi wa ditjhelete.

O ile  a bala le Unisa a ntse a sebetsa, mme o ile a fumana lengolo la Higher Certificate in Adult Basic and Traning ka selemo sa 2004. Ka selemo sa 2012 o ile a fumana mosebetsi wa ho ruta sentareng e bitswang Ikotlolle Community Learning centere ho fihlela ka selemo sa 2014 moo a ileng a phahamiswa,  mme a leba sentareng ya Menyatso Community Learning Centrer ka mora hoba a ipabola ka makgabane a hae mme o sebetsa e le mosuwehloho.

Le hona moo o ile a nna a bala le Unisa, a ntshetsa dithuto tsa hae pele, mme a fumana lengolo la Higher dipoloma in Adult and training ka selemo sa 2006, ka mora hoba a phethele lengolo lena.Ka selemo sa 2016 o ile a etsa lengolo la Advanced Certificate in Education. O ile a bala hape a etsa Honours Bachelor of Education in ABET ka selemo sa 2023 le UNISA.

O kene lenyalong le Maloisane Maria Chele, eo e leng moradi wa Bishop Chele le mme Sarah Mpho Chele, mme ba hlohonolofatswa ka bana ba bararo e leng Nthoto Emily Maduna, Pakiso Tiisetso Jacob Maduna le Nteboheng Preserve Maduna. 

O ile a kgothaletswa ho ngola ke K. J. Mokoena eo e leng e mong wa bangodi ba dibuka mona Qwaqwa.

O ngotse buka tse latelang;

Mohale O Tswa Maroleng (Dithothokiso)

O kene pokellong ya dithothokiso

	Thothokiso letlotlo la Basotho ( Dithothokiso)

	Thothokiso Ya Thuto


Mona mongoli oa ruta ebile o fana ka keletso.

	Thothokiso Ya Tomatso


Mongoli o etsa eka oa rorisa, athe o a phoqa.

	Thothokiso Ya Sonete


Ke thothokiso e nang le mela e leshome le metso e mene. Mela e robeli ya pele e bua ka taba e itseng, athe e tšeletseng e setseng e hanyetsana le seo mongoli a se boletseng qalong.

	Thothokiso Ya Kodiyamalla


Ke thothokiso e buang ka lefu kapa tahlehelo ya motho eo mongoli a amanang le eena, ekaba setho sa lelapa kapa motsoalle.

	Thothokiso Ya Boitseko


Mona sethothokisi sea lla ebile sea itseka. Se ka tseka borena kapa botjhaba ba sona.

	Thothokiso Ya Lekodilo


Ke thothokiso e boledisang dibopuwa tsa tlhaho. Sethothokisi se ka bua ka dintho tse kang lerato, dinoka le tse ding.

	Thothokiso Ya Sejwalejwale


Ke moo sethothokisi se rorisang diketso tsa marena kapa batho ba hlahelletseng setjhabeng.

	Thothokiso Ya Tokodiso


Mona sethothokisi se hlahlamanya ditaba ho latela nako eo di etsahetseng ka yona.

	Thothokiso Ya Thapedi


Mona mongoli o kopa ho hong ka tsela ya thapelo.

	Thothokiso Ya Bolokolohi


Mona mongoli o dumeletswe ho sebedisa puo, matshwao a puo le mela ya ditema ka bolokolohi.

